Source: https://www.riigiteataja.ee/akt/72784
Timestamp: 2020-06-07 10:46:23+00:00
Document Index: 2614468

Matched Legal Cases: ['§ 1', '§ 2', '§ 3', '§ 1', '§ 4', '§ 5', '§ 6', '§ 7', '§ 8', '§ 9', '§ 10', '§ 23', '§ 1', '§ 77', '§ 12', '§ 24', '§ 13', '§ 23', '§ 14', '§ 15', '§ 1', '§ 16', '§ 281', '§ 17', '§ 282', '§ 18', '§ 19', '§ 291', '§ 20', '§ 21', '§ 22', '§ 23', '§ 24', '§ 38', '§ 26', '§ 27', '§ 28', '§ 29', '§ 42', '§ 30', '§ 31', '§ 32', '§ 33', '§ 49', '§ 34', '§ 35', '§ 36', '§ 37', '§ 38', '§ 39', '§ 641', '§ 40', '§ 41', '§ 42', '§ 648', '§ 56', '§ 641', '§ 43', '§ 44', '§ 45', '§ 46', '§ 47', '§ 48', '§ 254', '§ 649', '§ 49', '§ 50', '§ 51', '§ 6433', '§ 52', '§ 53', '§ 641', '§ 54', '§ 55', '§ 56', '§ 23', '§ 57', '§ 23', '§ 58', '§ 59', '§ 60', '§ 61', '§ 62', '§ 63', '§ 64', '§ 65', '§ 66', '§ 67', '§ 68', 'kohus ', '§ 69', '§ 70', '§ 1971', '§ 71', '§ 72', '§ 35', '§ 73', '§ 32', '§ 74']

Kohtutäituri seaduse rakendamiseks täitemenetluse seadustiku, tsiviilkohtumenetluse seadustiku, kinnistusraamatuseaduse ja kohtute seaduse muutmise seadus – Riigi Teataja
Kohtutäituri seaduse rakendamiseks täitemenetluse seadustiku, tsiviilkohtumenetluse seadustiku, kinnistusraamatuseaduse ja kohtute seaduse muutmise seadus
RT I 2001, 21, 113
Vastu võetud 07.02.2001
Vabariigi Presidendi 21. veebruari 2001. a otsusega nr 997
I. Täitemenetluse seadustikus (RT I 1993, 49, 693; 1997, 43/44, 723; 1998, 41/42, 625; 51, 756; 61, 981; 103, 1695; 1999, 18, 302; 27, 380; 95, 845; 2000, 28, 167; 35, 222; 58, 376) tehakse järgmised muudatused:
§ 1. Kogu seadustiku tekstis asendatakse sõnad «täitevosakonna deposiitarve» sõnadega «kohtutäituri ametialane arveldusarve».
§ 2. Kogu seadustiku tekstis asendatakse sõna «täitur» sõnaga «kohtutäitur».
§ 3. Kogu seadustiku tekstis asendatakse alates § 1 lõike 1 punktist 1 sõna «lahend» sõnaga «täitedokument» vastavas käändes.
§ 4. Paragrahvis 1 tehakse järgmised muudatused:
1) lõiget 1 täiendatakse pärast sõnu «järgmised lahendid» sõnadega «(edaspidi täitedokumendid)»;
2) lõike 1 punktist 8 jäetakse välja sõna «vaidlustamata»;
« 12) kohtutäiturite otsused kohtutäituri tasu ning tagaotsimiskulude kohta;»;
4) lõike 1 punkt 13 muudetakse ja sõnastatakse järgmiselt:
« 13) notariaalselt tõestatud kokkulepe nõude kohta, mis näeb ette kindlaksmääratud rahasumma tasumise või asendatavate asjade või väärtpaberite kindlaksmääratud koguses üleandmise ja mille kohaselt võlgnik on nõustunud kohese sundtäitmisega. Nõudeks, mis näeb ette kindlaksmääratud rahasumma tasumise, loetakse ka pandilepingust tulenev nõue, mille puhul peab kohese sundtäitmise kokkulepe sisalduma ka pandilepinguga tagatava nõude kohta koostatavas kokkuleppes;»;
5) lõiget 1 täiendatakse punktiga 20 järgmises sõnastuses:
«20) notari tasu maksmise arve.»
§ 5. Paragrahvis 2 asendatakse sõnad «maa- ja linnakohtute täitevosakonnad» sõnaga «kohtutäiturid».
§ 6 Paragrahv 9 tunnistatakse kehtetuks.
§ 7. Paragrahv 10 tunnistatakse kehtetuks.
§ 8. Paragrahv 13 tunnistatakse kehtetuks.
§ 9. Paragrahv 14 tunnistatakse kehtetuks.
§ 10. Paragrahv 16 tunnistatakse kehtetuks.
« § 23. Täitemenetluse algatamine
2) sissenõudja esitab lisaks käesoleva seadustiku § 1 1. lõike punktides 13 ja 14 nimetatud täitedokumentidele ka lihtkirjalikus vormis sõlmitud võlaõigusliku lepingu.
Vastuväide vormistatakse kaebusena, mille lahendamisele ja edasikaebamisele kohaldatakse käesoleva seadustiku § 77 2.–4. lõiget.
(5) Kui täitedokument on kohtutäituri tasu maksmise arve, algatab kohtutäitur selle alusel täitemenetluse ja järgib käesoleva paragrahvi 4. lõikes sätestatut. Võlgnik võib esitada vastuväite 4. lõikes ettenähtud korras. Täitemenetluse algatamisele ei kohaldata 2.–3. lõikes sätestatut.»
§ 12. Paragrahv 24 muudetakse ja sõnastatakse järgmiselt:
« § 24. Täitetoimiku avamine
(2) Justiitsminister võib kehtestada täitedokumentide ja täitetoimingute elektroonilise registreerimise korra.»
§ 13. Paragrahvis 26 tehakse järgmised muudatused:
« (1) Võlgnikul ja sissenõudjal on õigus viibida täitetoimingute juures, tutvuda täitetoimikuga, saada täitemenetluse kohta õiendeid ja teha avaldusi ning nõuda nende kandmist kohtutäituri aktidesse, sõlmida omavahel kokkuleppeid, esitada arvamusi vara kuuluvuse ja hinna kohta ning kaevata kohtutäituri tegevuse peale kohtutäiturile või kohtusse.»;
« (21) Võlgnik ja sissenõudja on kohustatud teatama kohtutäiturile käesoleva seadustiku § 23 2. lõike punktides 2 ja 3 nimetatud andmete muutumisest.»
§ 14. Paragrahvis 27 tehakse järgmised muudatused:
« (1) Täitmist teostavad võlgniku elukohajärgse või tema vara asukohajärgse maa- või linnakohtu tööpiirkonna kohtutäiturid. Kui võlgnikuks on juriidiline isik, toimub täitmine tema asukoha või vara asukoha järgi. (2) Kui võlgnik lahkub teise kohtutäituri tööpiirkonda ja tema endisesse elukohta ei jää vara, millele saaks sissenõuet pöörata, koostab kohtutäitur selle kohta akti ja saadab täitedokumendi sissenõudja avalduse alusel võlgniku uue elukoha järgsele kohtutäiturile.»;
2) lõikest 3 jäetakse välja sõnad «ja täitevosakonna juhataja loal».
§ 15. Paragrahvis 28 tehakse järgmised muudatused:
« (2) Kohtutäituril on õigus käesoleva seadustiku § 1 1. lõike punktides 1–3 ja 5 nimetatud täitedokumendi või eraldi kohtumääruse alusel siseneda võlgniku otseses valduses olevatesse ruumidesse või territooriumile ning võlanõude katteks teha kindlaks vara ja see arestida. Kohtumäärus tehakse hiljemalt tööpäeval, mis järgneb kohtutäiturilt avalduse saamisele.»;
2) lõikes 5 asendatakse sõna «täitevosakond» sõnaga «büroo» vastavas käändes;
« (6) Kohtutäituril on õigus võtta sissenõudjalt ja võlgnikult ning teistelt isikutelt vastu täitmiseks vajalikke suulisi ja kirjalikke teateid. Kohtutäitur peab teated kandma täitetoimikusse.»;
4) lõiget 8 täiendatakse pärast sõna «avalduseta» sõnadega «, välja arvatud juhul, kui nõue on täielikult rahuldatud»;
5) lõige 11 tunnistatakse kehtetuks.
§ 16. Seadustikku täiendatakse §-ga 281 järgmises sõnastuses:
« § 281. Täitetoimingu tegemine isiklikult
(4) Täitetoimingu taotlejal on õigus pöörduda toiminguga seoses vahetult kohtutäituri poole.»
§ 17. Seadustikku täiendatakse §-ga 282 järgmises sõnastuses:
«§ 282. Täitetoimingu tegemisest keeldumine
(2) Kui kohtutäitur keeldub täitetoimingut tegemast, teatab ta sellest asjaomasele isikule ja põhjendab keeldumist, samuti selgitab keeldumise peale kaebamise korda keeldumisest alates viie päeva jooksul.»
§ 18. Paragrahvi 29 lõikes 1 asendatakse sõnad «Saanud täitetoimiku» sõnadega «Algatanud täitemenetluse».
§ 19. Paragrahv 291 muudetakse ja sõnastatakse järgmiselt:
« § 291. Täitekutse
(2) Kui täitemenetlusosaline ei ilmu kohtutäituri kutse peale kohtutäituri büroosse või kui tema viibimiskohta ei teata, kutsutakse isik välja ajalehekuulutuse kaudu.
(6) Täitekutse vormi kehtestab justiitsminister.»
§ 20. Paragrahvi 30 lõige 1 muudetakse ja sõnastatakse järgmiselt:
« (1) Kui võlgnik ei tasu kokkuleppe alusel igakuiselt tasumisele kuuluvaid summasid, arvestab kohtutäitur igakuulisele tasumata summale juurde 10 protsenti viivist iga tasumata kuu eest ning see nõutakse sisse võlgnikult sissenõudja kasuks.»
§ 21. Paragrahvist 32 jäetakse välja sõnad «, mille on kinnitanud täitevosakonna juhataja,».
§ 22. Paragrahvis 34 tehakse järgmised muudatused:
1) lõigetes 1 ja 2 asendatakse sõnad «Täitevosakonna juhataja» sõnaga «Kohtutäitur»;
2) lõikest 1 jäetakse välja sõnad «sissenõudja avalduse alusel»;
3) lõike 1 punkt 5 tunnistatakse kehtetuks;
4) lõiget 1 täiendatakse punktiga 71 järgmises sõnastuses:
« 71) sissenõudja avalduse alusel.»;
5) lõike 2 punkt 1 tunnistatakse kehtetuks.
§ 23. Paragrahvis 35 tehakse järgmised muudatused:
« 2) füüsilisest isikust sissenõudja või võlgniku surma korral, kui nõudeõigused või kohustused ei saa üle minna surnud isiku pärijatele;»;
2) lõiget 1 täiendatakse punktiga 21 järgmises sõnastuses:
« 21) juriidilisest isikust sissenõudja või võlgniku lõpu korral, kui nõudeõigused või kohustused ei saa üle minna lõppenud juriidilise isiku õigusjärglasele;»;
« 4) kui nõue kohtutäituri ametialase arveldusarve vahendusel täielikult rahuldatakse või kui sissenõudja esitab kirjaliku avalduse selle kohta, et võlgnik on täitedokumendi täitnud.»;
4) lõikest 3 jäetakse välja esimene lause.
§ 24. Paragrahvis 36 tehakse järgmised muudatused:
1) lõige 1 muudetakse ning sõnastatakse järgmiselt:
« (1) Täitemenetluse peatamise või lõpetamise otsustab kohtutäitur.»;
« § 38. Kohtutäituri taandamine
(7) Kui taandatakse kõik ühte piirkonda teenindavad kohtutäiturid, antakse täitedokument kohtumääruse alusel täitmiseks võlgniku elu- või asukohale kõige lähemal asuvale kohtutäiturile.»
§ 26. Paragrahv 39 tunnistatakse kehtetuks.
§ 27. Paragrahvi 40 lõiked 1 ja 2 muudetakse ning sõnastatakse järgmiselt:
« (1) Kui võlgniku elukoht ei ole teada, kuulutab kohtutäitur võlgniku tagaotsitavaks. Otsus saadetakse täitmiseks kohtutäituri teenindatava piirkonna politseiprefektuuri.
(2) Politseiprefektuuri avalduse alusel teeb kohtutäitur otsuse võlgnikult tema tagaotsimise kulude sissenõudmiseks selle kasuks, kes on need kandnud.»
§ 28. Paragrahvis 41 asendatakse sõna «täitevosakond» sõnadega «kohtutäituri büroo» vastavas käändes.
§ 29. Paragrahv 42 muudetakse ja sõnastatakse järgmiselt:
« § 42. Täitekulud
(7) Justiitsministril on õigus kehtestada riigi ja kohaliku omavalitsuse üksuste nõuete kohta täitekulude ettemaksu osas erikord.»
§ 30. Paragrahvi 45 lõige 1 muudetakse ja sõnastatakse järgmiselt:
« (1) Vangla kannab võlgniku töötasust kinnipeetud osa igas kuus selle kohtutäituri ametialasele arveldusarvele, kes on rahalise nõude täitmiseks saatnud.»
§ 31. Paragrahvi 46 senine tekst loetakse lõikeks 1 ja paragrahvi täiendatakse lõikega 2 järgmises sõnastuses:
« (2) Pankroti väljakuulutamise järel annab kohtutäitur täitemenetluse dokumendid üle pankrotihaldurile ja teavitab sellest sissenõudjat. Dokumentide üleandmise kohta koostatakse akt, kuhu märgitakse dokumentide loetelu, pankrotihalduri nimi ja akti koostamise kuupäev. Aktile lisatakse ka täitedokument.»
§ 32. Paragrahvis 47 tehakse järgmised muudatused:
1) lõigetes 1, 3 ja 4 asendatakse sõna «täitevosakond» sõnaga «kohtutäitur» vastavas käändes;
2) lõikes 5 asendatakse sõna «täitevosakond» sõnaga «kohtutäituri büroo» vastavas käändes.
§ 33. Paragrahv 49 muudetakse ja sõnastatakse järgmiselt:
« § 49. Asjad, millele ei või pöörata sissenõuet
12) muid esemeid, mille arestimine on vastuolus seadusega või heade kommetega.»
§ 34. Paragrahvi 53 lõikest 3 jäetakse välja sõnad «või sissenõudja».
§ 35. Paragrahvis 55 tehakse järgmised muudatused:
« (1) Kui hoidjaks ei ole võlgnik või sissenõudja, saab ta hoidmise eest tasu ja talle hüvitatakse asja hoidmiseks tehtud kulutused.»;
§ 36. Paragrahvi 56 lõiget 1 täiendatakse tekstiga järgmises sõnastuses:
« Enampakkumine võib toimuda elektrooniliselt. Kohtutäitur peab sel juhul tagama, et oleksid täidetud kõik käesolevas seaduses täitemenetlusosaliste ja kolmandate isikute kaitset ning avalikke huve reguleerivad nõuded. Elektroonilisele enampakkumisele kohaldatakse selle mõttele vastavalt käesoleva seadustiku §-des 56, 57 ja 59–647 sätestatut.»
§ 37. Paragrahvi 61 lõige 2 muudetakse ja sõnastatakse järgmiselt:
« (2) Kuulutus avaldatakse ametlikus väljaandes Ametlikud Teadaanded vähemalt 10 päeva enne enampakkumist. Sissenõudja või võlgniku soovil avaldab kohtutäitur kuulutuse sissenõudja või võlgniku kulul ka muudes väljaannetes.»
§ 38. Paragrahvis 641 tehakse järgmised muudatused:
« (2) Ostja on kohustatud pärast enampakkumise lõppemist viivitamata tasuma vähemalt kolmandiku tema pakutud hinnast. Tasumata jätmise korral alustatakse väljakuulutatud enampakkumist kohe uuesti. Eelmisel enampakkumisel kõrgeima pakkumise teinud isikul ei ole õigust sellel osaleda ja talle ei tagastata tagatisraha.»;
« (4) Kui ostja on sissenõudja, siis tehakse tasumisel tasaarvestus tema sissenõudega, kui tal on kohtutäituri tasu makstud. Ülejäänud ostuhinna peab ta tasuma üldalustel.»
§ 39. Paragrahvi 645 lõige 1 muudetakse ja sõnastatakse järgmiselt:
« (1) Enampakkumise nurjumise korral võib sissenõudja kohtutäituri tasu maksmise järel osta müümata vara hinnaga, mis on märgitud vara arestimise aktis, või nõuda kordusenampakkumist. Ostuhinna tasumise korral tehakse tasaarvestus tema sissenõudega käesoleva seadustiku § 641 4. lõike järgi.»
§ 40. Paragrahvi 646 lõige 2 muudetakse ja sõnastatakse järgmiselt:
« (2) Kordusenampakkumiseks võib vara alla hinnata, kuid mitte rohkem kui 50 protsenti arestimisaktis märgitud hinnaga võrreldes.»
§ 41. Paragrahvis 647 asendatakse sõna «viie» sõnaga «ühe».
§ 42. Paragrahv 648 muudetakse ja sõnastatakse järgmiselt:
« § 648. Müümata vara
(1) Kui vara ei õnnestu kordusenampakkumisel või käesoleva seadustiku § 56 2.–4. lõikes sätestatud korras müüa, on sissenõudjal õigus osta vara ümberhindlushinnaga, kui tal on kohtutäituri tasu makstud. Sissenõudja nõue loetakse rahuldatuks vara väärtuse ulatuses. Ostuhinna tasumise korral tehakse tasaarvestus tema sissenõudega käesoleva seadustiku § 641 4. lõike järgi. Sissenõudjal ei ole õigust nõuda vara edasist müümist, välja arvatud juhul, kui ta kannab enampakkumise korraldamisega seotud kulud.
(3) Kui sissenõudja avaldab soovi arestitud vara osta, kuid ei ilmu mõjuvate põhjusteta selle vastuvõtmisele täituri poolt määratud päeval, vabastatakse vara aresti alt.
(4) Kui sissenõudja ei soovi vara osta, tagastatakse see võlgnikule ja vabastatakse aresti alt. Registreerimisele kuuluvate asjade korral kustutab registripidaja registrisse kantud keelumärke täituri esildise alusel.»
§ 43. Paragrahvi 649 lõige 2 muudetakse ja sõnastatakse järgmiselt:
« (2) Kui sissenõue pööratakse võlgnikule kuuluvale, tema poolt rendile, tasuta kasutada või ruumide kasutamise õigust sisaldava muu lepingu alusel kasutada antud varale, on ostjal õigus ühepoolselt lõpetada tähtajaline rendileping või kolmanda isiku õiguse aluseks olev muu leping nelja kuu jooksul enampakkumise või vara müümise päevast arvates, teatades sellest ette vähemalt kolm kuud. Tähtajatu rendilepingu lõpetamisel kehtib kolmekuuline etteteatamistähtaeg ka juhul, kui lepingus on kokku lepitud pikem tähtaeg. Üürile antud varale sissenõude pööramise korral ei ole ostjal õigust ühepoolselt üürilepingut lõpetada.»
§ 44. Paragrahvi 6410 lõiget 4 täiendatakse tekstiga järgmises sõnastuses:
« Kui vara on võlgniku ja tema abikaasa ühisomandis, võib sissenõudja esitada kohtule hagi ühisvara jagamiseks. Hagi esitatakse mõlema abikaasa vastu, kes osalevad menetluses kaaskostjatena.»
§ 45. Paragrahvi 6411 lõike 1 esimene lause muudetakse ja sõnastatakse järgmiselt:
«Panditud vara võib arestida ja müüa ainult pandipidaja nõusolekul.»
§ 46. Paragrahvi 6413 lõiget 1 täiendatakse tekstiga järgmises sõnastuses:
«Eesti väärtpaberite keskregistri seaduse (RT I 2000, 57, 373) §-s 2 loetletud õiguste ja kohustuste arestimiseks saadab kohtutäitur keskregistrisse korralduse kohustusest seada õigustele ja kohustustele võõrandamise keelumärge. Õigused ja kohustused on arestitud, kui keskregister on sellekohase korralduse kätte saanud. Kohtutäitur on kohustatud pärast korralduse saatmist tegema arestimise võlgnikule viivitamata kirjalikult teatavaks.»
§ 47. Paragrahvis 6415 tehakse järgmised muudatused:
1) lõiget 1 täiendatakse tekstiga järgmises sõnastuses:
«Hoius või pangaarve on arestitud, kui krediidiasutus on kätte saanud vara (hoiuse või pangaarve) arestimise akti. Kohtutäitur on kohustatud pärast akti saatmist tegema arestimise võlgnikule viivitamata kirjalikult teatavaks. Arestituks loetakse ka pärast arestimise hetke hoiusele või pangaarvele laekuvad summad.»;
« (2) Hoius või pangaarve arestitakse ja raha kantakse vara arestimise akti alusel krediidiasutuse poolt kohtutäituri ametialasele arveldusarvele. Arestimisele ei kuulu hoius ühe minimaalpalga piires võlgniku ja iga võlgnikuga koos elava perekonnaliikme kohta.»
§ 48. Paragrahvis 6420 tehakse järgmised muudatused:
«Tagapool seisvad õigused loetakse lõppenuks.»;
2) lõiget 1 täiendatakse tekstiga järgmises sõnastuses:
«Õigused kustutatakse kohtutäituri avalduse alusel. Kustutamiseks ei ole vaja kinnistusraamatuseaduse (RT I 1993, 65, 922; 1999, 44, 511) §-s 341 sätestatud puudutatud isiku nõusolekut.»;
« (11) Asjaõigusseaduse § 254 42. lõikes sätestatud juhul jääb hoonestusõiguse tasu tagamiseks seatud järjekohas tagapool asuv reaalkoormatis püsima.»;
4) lõige 2 muudetakse ja sõnastatakse järgmiselt:
« (2) Kinnistusraamatusse kandmata kolmandale isikule kuuluv õigus kinnisasjale ei jää kehtima, kui seadusest ei tulene teisiti. Ostjal on õigus lõpetada kolme kuu jooksul, arvates kinnistusraamatusse omanikuna sissekandmisest, käesoleva seadustiku § 649 2. lõike esimeses lauses nimetatud tähtajaline leping, teatades sellest ette vähemalt kolm kuud. Tähtajatu rendilepingu lõpetamisel kehtib kolmekuuline etteteatamistähtaeg ka juhul, kui lepingus on kokku lepitud pikem tähtaeg. Üürile antud varale sissenõude pööramise korral ei ole ostjal õigust ühepoolselt üürilepingut lõpetada.»
§ 49. Paragrahvi 6422 2. lõikes asendatakse sõna «täitevosakond» sõnaga «kohtutäitur» vastavas käändes.
§ 50. Paragrahvi 6425 senine tekst loetakse lõikeks 1 ja paragrahvi täiendatakse lõikega 2 järgmises sõnastuses:
« (2) Oma kohustuste täitmiseks on kinnisasja järelevaatajal õigus nõuda vara arestimise akti alusel sissepääsu kinnisasjale ning tal on õigus tutvuda asjakohaste dokumentidega.»
§ 51. Paragrahv 6433 muudetakse ja sõnastatakse järgmiselt:
« § 6433. Enampakkumise tähtaeg
Enampakkumise määrab kohtutäitur mitte varem kui ühe kuu möödumisel enampakkumise kuulutuse ilmumisest ametlikus väljaandes Ametlikud Teadaanded.»
§ 52. Paragrahvi 6434 lõige 2 muudetakse ja sõnastatakse järgmiselt:
« (2) Kuulutus avaldatakse ametlikus väljaandes Ametlikud Teadaanded.»
§ 53. Paragrahvi 6446 täiendatakse lõikega 3 järgmises sõnastuses:
« (3) Käesoleva paragrahvi 1. ja 2. lõikes nimetatud juhtudel sõlmib müügilepingu kohtutäitur lihtkirjalikus vormis. Ostuhinna tasumisel tehakse tasaarvestus tema sissenõudega käesoleva seadustiku § 641 4. lõike järgi.»
§ 54. Paragrahvi 6447 lõige 2 muudetakse ja sõnastatakse järgmiselt:
« (2) Kordusenampakkumisel kohaldatakse käesoleva seadustiku §-de 6432–6446 sätteid. Kordusenampakkumiseks võib vara alla hinnata, kuid mitte rohkem kui 50 protsenti kinnisasja kohaliku keskmise müügihinnaga võrreldes.»
§ 55. Paragrahvist 6448 jäetakse välja sõnad «notariaalselt tõestatud».
§ 56. Paragrahvis 6453 tehakse järgmised muudatused:
1) lõigetes 1 ja 3 asendatakse sõnad «Vallasvara müügist» ja «Kui vara müügist» sõnadega «Vallasvarale pööratud sissenõuete täitmisel» ja «Kui vallasvarale pööratud sissenõuete täitmisel»;
« (2) Vallasvarale pööratud sissenõuete täitmisel saadud rahast kaetakse esimeses järjekorras kohtutäituri tasu ja täitekulud, seejärel sissenõuded järgnevalt:
3) ülejäänud nõuded.»;
« (21) Nõuded rahuldatakse koos viiviste ja intressidega ning muude kõrvalnõuetega, mille suurus nähtub täitedokumendist. Täitemenetluse ajal tekkivad viivised ja intressid ning muud kõrvalnõuded rahuldatakse algse täitedokumendi ja sissenõudja uue avalduse alusel, kui võlgnik ei esita vastuväidet käesoleva seadustiku § 23 4. lõike kohaselt. Täitemenetluse ajal tekkivaid viiviseid ja intresse ning muid kõrvalnõudeid arvestatakse kuni enampakkumiseni või eseme muul viisil müümiseni.»
§ 57. Paragrahvis 6454 tehakse järgmised muudatused:
« (2) Kinnisvara müügist või sundvalitsemisest saadud rahast kaetakse esimeses järjekorras kohtutäituri tasu ja täitekulud, seejärel sissenõuded järgnevalt:
2) kinnisasjal asuva võlgnikule kuuluva ettevõtte töö- ja autoriõiguslikest suhetest tulenevad nõuded, elatisraha nõuded, vigastuse või muu tervisekahjustusega tekitatud, samuti seoses toitjakaotusega tekkinud kahju hüvitamise nõuded;
4) ülejäänud nõuded.»;
« (31) Nõuded rahuldatakse koos viiviste ja intresside ning muude kõrvalnõuetega, mille suurus nähtub täitedokumendist. Täitemenetluse ajal tekkivad viivised ja intressid ning muud kõrvalnõuded rahuldatakse algse täitedokumendi ja sissenõudja uue avalduse alusel, kui võlgnik ei esita vastuväidet käesoleva seadustiku § 23 4. lõike kohaselt. Täitemenetluse ajal tekkivaid viiviseid ja intresse ning muid kõrvalnõudeid arvestatakse kuni enampakkumise päevani.»
§ 58. Seadustiku 4. peatüki 4. jagu tunnistatakse kehtetuks.
§ 59. Paragrahvis 69 asendatakse sõna «alimendid» sõnaga «elatisraha» vastavas käändes.
§ 60. Paragrahvi 70 lõige 9 muudetakse ja sõnastatakse järgmiselt:
« (9) Väljatõstmist takistavate asjaolude ilmnemisel lõpetab kohtutäitur väljatõstmise ja otsustab täitmise peatamise ning teatab sellest ka sissenõudjale.»
§ 61. Paragrahvis 73 tehakse järgmised muudatused:
1) lõike 1 viimane lause tunnistatakse kehtetuks;
§ 62. Paragrahvis 75 tehakse järgmised muudatused:
1) lõikes 1 asendatakse sõna «täitevosakond» sõnaga «kohtutäitur» vastavas käändes;
« (2) Kohtutäituri ametialasele arveldusarvele kantakse ka vara müügist laekunud raha.»
§ 63. Paragrahvis 76 tehakse järgmised muudatused:
« Võlgnikult saadud raha või vara müügist saadud raha kantakse sissenõudjale üle raha saamisest alates viie tööpäeva jooksul, arvestades käesoleva seadustiku §-des 641, 6442 ja 6446 sätestatud erisusi.»;
« (3) Sissenõudjale või võlgnikule väljaantav raha kantakse kohtutäituri ametialaselt arveldusarvelt üle isiku arvelduskontole. Kui isikul puudub arvelduskonto, võib raha välja maksta isiku nimele vormistatud tšeki alusel või posti teel. Raha ülekandmiseks posti teel annab kohtutäitur kirjaliku korralduse ja lisab sellele raha saajate nimekirja, milles on märgitud ka isikute aadressid ja ülekantavate summade suurus.»;
« (5) Ametialasel arveldusarvel hoitakse alates laekumisest viis aastat ka raha, mida sissenõudja ei ole vastu võtnud. Viie aasta möödudes kantakse raha riigieelarvesse.»
§ 64. Paragrahvis 77 tehakse järgmised muudatused:
1) lõikes 1 asendatakse sõnad «täitevosakonna juhataja» sõnaga «kohtutäitur» vastavas käändes;
2) lõikes 2 asendatakse sõnad «Täitevosakonna juhataja» ja «täitevosakond» vastavalt sõnadega «Kohtutäitur» ja «kohtutäituri büroo»;
3) lõikes 3 asendatakse sõnad «täitevosakonna juhataja» sõnaga «kohtutäitur» vastavas käändes;
« (4) Maa- või linnakohtu määruse peale kohtutäituri otsuse kohta võivad menetlusosalised ja kohtutäitur esitada erikaebuse ringkonnakohtusse tsiviilkohtumenetluse seadustikus (RT I 1998, 43–45, 666; 108/109, 1783; 1999, 16, 271; 31, 425; 2000, 51, 319; 55, 365) sätestatud korras.»
§ 65. Paragrahvi 78 lõiget 2 täiendatakse lausega järgmises sõnastuses:
«Vara arestist vabastamise hagi esitatakse sissenõudja ja võlgniku vastu.»
§ 66. Paragrahvi 82 lõikes 1 asendatakse sõna «täitevosakond» sõnaga «kohtutäitur» vastavas käändes.
§ 67. Paragrahvi 90 lõikest 3 jäetakse välja sõnad «, mille kinnitab täitevosakonna juhataja,».
§ 68. Paragrahvi 91 lõige 1 muudetakse ja sõnastatakse järgmiselt:
« (1) Kui rahatrahvi määratud tähtpäevaks ei tasuta või kui osaliselt tasutava trahvi maksmise tähtaega või osastatud trahvi maksmise tähtaegu ei järgita, saadab kohtutäitur selle kohta ettekande kohtule, et otsustataks asenduskaristuse kohaldamine. Asenduskaristuse kohaldamise kohta teeb kohus määruse.»
§ 69. Paragrahvi 92 lõikes 1 asendatakse sõna «täitevosakond» sõnaga «kohtutäitur» vastavas käändes.
§ 70. Seadustikku täiendatakse §-ga 1971 järgmises sõnastuses:
« § 1971. Seadustiku rakendamine
Kuni 2001. aasta 1. juunini ei ole sissenõudja kohustatud tasuma kohtutäituri tasu ettemaksu, kui kohtutäituri seaduse (RT I 2001, 16, 69) jõustumise ajal maa- või linnakohtu menetluses olnud täitedokument antakse kohtutäituri menetlusse.»
II. § 71. Tsiviilkohtumenetluse seadustikus (RT I 1998, 43–45, 666; 108/109, 1783; 1999, 16, 271; 31, 425; 2000, 51, 319; 55, 365) tehakse järgmised muudatused:
1) Paragrahvi 47 lõike 1 punkt 3 muudetakse ja sõnastatakse järgmiselt:
« 3) kutse või teate avaldamise eest ametlikus väljaandes Ametlikud Teadaanded.»;
2) Paragrahvi 213 lõike 1 punkti 5 täiendatakse sõnadega «ja välisriigi kohtu otsus on Eestis tunnustatav.»;
3) Paragrahvi 243 lõike 3 teine lause tunnistatakse kehtetuks.
III. § 72. Kinnistusraamatuseaduse (RT I 1993, 65, 922; 1999, 44, 511) § 35 lõike 1 punkt 3 muudetakse ja sõnastatakse järgmiselt:
« 3) kohtuotsuse või sundenampakkumise akti ärakiri, kui kinnistamist taotletakse kohtuotsuse või sundenampakkumise akti alusel.»
IV. § 73. Kohtute seaduse (RT 1991, 38, 472; 1993, 1, 2; RT I 1993, 24, 429; 65, 922; 1994, 81, 1382; 86/87, 1487; 94, 1609; 1995, 29, 358; 87, 1540; 1996, 31, 631; 42, 811; 51, 967; 1998, 4, 62; 2000, 35, 219; 51, 321) § 32 tunnistatakse kehtetuks.
V. § 74. Seaduse rakendamine
(1) Seadus jõustub ühel ajal kohtutäituri seaduse jõustumisega.
(2) Vabariigi Valitsus tagab täitemenetluse seadustiku tervikteksti avaldamise Riigi Teatajas ühe kuu jooksul, arvates käesoleva seaduse avaldamisest.